《寻碧山吟社遗址怀兴复诸先生》
清代·龚南标

兴废非偶然，当年事犹昨。只今久沦灭，屈指频惊愕。

废池春草封，古蔓残碑络。青山独无恙，空翠向人落。

我欲共素心，卜此山居乐。回念山中人，高风久不作。

俯仰竟茫茫，斜阳没村郭。

作者简介：龚南标，字高文，号桂山，清无锡人，善饮寡言，为诗不自检点，拈笔辙成，皆不存稿。